CELEX: 31982R2145
Language: el
Date: 1982-07-27 00:00:00
Title: Κανονισμός (EOK) αριθ. 2145/82 τού Συμβουλίου τής 27ης Ιουλίου 1982 περί τροποποιήσεως τού κανονισμού (EOK) αριθ. 338/79 περί καθορισμού ειδικών διατάξεων σχετικών μέ τούς οίνους ποιότητας πού παράγονται εντός καθορισμένων περιοχών

Avis juridique important

|

31982R2145

Κανονισμός (EOK) αριθ. 2145/82 τού Συμβουλίου τής 27ης Ιουλίου 1982 περί τροποποιήσεως τού κανονισμού (EOK) αριθ. 338/79 περί καθορισμού ειδικών διατάξεων σχετικών μέ τούς οίνους ποιότητας πού παράγονται εντός καθορισμένων περιοχών  

Επίσημη Εφημερίδα αριθ. L 227 της 03/08/1982 σ. 0010 - 0010 Ισπανική ειδική έκδοση: Κεφάλαιο 03 τόμος 26 σ. 0027  Πορτογαλική ειδική έκδοση : Κεφάλαιο 03 τόμος 26 σ. 0027 

***** ΚΑΝΟΝΙΣΜΟΣ (ΕΟΚ) αριθ. 2145/82 ΤΟΥ ΣΥΜΒΟΥΛΙΟΥ  της 27ης Ιουλίου 1982  περί τροποποιήσεως του κανονισμού (ΕΟΚ) αριθ. 338/79 περί καθορισμού ειδικών διατάξεων σχετικών με τους οίνους ποιότητας που παράγονται εντός καθορισμένων περιοχών  ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη περί ιδρύσεως της Ευρωπαϊκής Οικονομικής Κοινότητας, και ιδίως το άρθρο 43,  την πρόταση της Επιτροπής (1),  τη γνώμη του Ευρωπαϊκού Κοινοβουλίου (2),  τη γνώμη της Οικονομικής και Κοινωνικής Επιτροπής (3),  Εκτιμώντας:  ότι ο κανονισμός (ΕΟΚ) αριθ. 338/79 (4), όπως τροποποιήθηκε τελευταία από τον κανονισμό (ΕΟΚ) αριθ. 3578/81 (5), καθορίζει στο άρθρο 7 παράγραφος 2, για τις διάφορες αμπελουργικές ζώνες, τους ελάχιστους αλκοολικούς τίτλους τους οποίους τα Κράτη μέλη πρέπει να τηρήσουν κατά τη θέσπιση των κανόνων παραγωγής για κάθε v.q.p.r.d· ότι η αποκτηθείσα πείρα έχει αποδείξει ότι, σε ορισμένες αμπελουργικές περιοχές, στο βόρειο μέρος της αμπελουργικής ζώνης Α μπορούν να παραχθούν οίνοι ικανοποιητικής ποιότητας από σταφυλές που δεν φθάνουν εντελώς τον οριζόμενο ελάχιστο φυσικό αλκοολικό τίτλο, ιδίως όταν πρόκειται για όψιμες ποικιλίες· ότι, για να μην εγκαταλείψουν οι οινοπαραγωγοί τις όψιμες ποικιλίες, οι οποίες για περίοδο δέκα ετών έδιναν κατά μέσο όρο πολύ καλούς οίνους, χάρη πρώιμων ποικιλιών που δίνουν, κατά μέσο όρο, οίνο λιγότερο καλό, πρέπει να ελαττωθεί, για τις περιοχές αυτές, ο ελάχιστος φυσικός αλκοολικός τίτλος κατά 0,5 % vol,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Η παράγραφος 2 του άρθρου 7 του κανονισμού (ΕΟΚ) αριθ. 338/79 αντικαθίσταται από το ακόλουθο κείμενο:  «2. Εκτός παρεκκλίσεων που θα θεσπισθούν κατά τη διαδικασία που προβλέπεται στο άρθρο 67 του κανονισμού (ΕΟΚ) αριθ. 337/79, οι αλκοολικοί τίτλοι κατ' ογκον, που αναφέρονται στην παράγραφο 1, δεν μπορούν να είναι κατώτεροι από:  6,5 % vol στη ζώνη Α, εκτός των καθορισμένων περιοχών «Mosel-Saar-Ruwer», «Ahr», «Mittelrhein» και «Moselle Luxembourgeoise», για τις οποίες αυτός ο αλκοολικός τίτλος ορίζεται σε 6 %,  7,5 % vol στη ζώνη Β,  8,5 % vol στη ζώνη C Ia,  9 % vol στη ζώνη C Ib,  9,5 % vol στη ζώνη C ΙΙ,  10 % vol στις ζώνες C IIIa και C IIIb.  Οι ζώνες που αναφέρονται στο προηγούμενο εδάφιο είναι οι ζώνες που καθορίζονται στο παράρτημα IV του κανονισμού (ΕΟΚ) αριθ. 337/79.»  Άρθρο 2  Ο παρών κανονισμός αρχίζει να ισχύει από την ημέρα της δημοσιεύσεώς του στην Επίσημη Εφημερίδα των Ευρωπαϊκών Κοινοτήτων.  Εφαρμόζεται από την 1η Σεπτεμβρίου 1982.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε Κράτος μέλος.  Έγινε στις Βρυξέλλες, στις 27 Ιουλίου 1982.  Για το Συμβούλιο  Ο Πρόεδρος  O. MOELLER  (1) ΕΕ αριθ. C 206 της 14. 8. 1981, σ. 11.  (2) ΕΕ αριθ. C 327 της 14. 12. 1981, σ. 114.  (3) ΕΕ αριθ. C 310 της 30. 11. 1981, σ. 9.  (4) ΕΕ αριθ. L 54 της 5. 3. 1979, σ. 48.  (5) ΕΕ αριθ. L 359 της 15. 12. 1981, σ. 6.